
Temeljem članka 48. Zakona o lokalnoj i područnoj (regionalnoj) samoupravi („Narodne novine“ br. 33/01., 60/01., 129/05., 109/07., 125/08., 36/09., 150/11., 144/12. i 19/13-pročišćeni tekst), članka 1. i 10.a, stavak 2. Zakona o financiranju javnih potreba u kulturi (NN br. 47/90 i 27/93.) , članka 2. Programa javnih potreba u kulturi za 2022. godinu (Službeni glasnik općine Čačinci 08/15), članka. 40. Statuta općine Čačinci (Službeni glasnik općine Čačinci 01/13) članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15.) Općinski načelnik općine Čačinci objavljuje

JAVNI POZIV ZA PRIJAVU PROJEKATA UDRUGA 

IZ PODRUČJA KULTURNIH MANIFESTACIJA ZA  2022. GODINU


I.
Predmet javnog poziva je prikupljanje pisanih prijedloga projekata udruga za program javnih potreba iz područja kulture za 2022. godinu, područje Kulturne manifestacije
Javni poziv se objavljuje na na web stranici Općine : www.cacinci.hr

II.
Javne potrebe u kulturi, područje kulturnih manifestacija, financiraju se sredstvima Proračuna ostvarenim iz prihoda Općine.
Općina Čačinci financirat će  projekte udruga vezane uz  slijedeće kulturne manifestacije i događanja od značaja za općinu Čačinci kao što su:
a) Dan općine Čačinci,
c) Memorijalni turniri,
d) Tijelovo,
e) Viteški turnir,
f) Ribička noć,
g) Maškare,
h) Doček Nove Godine,
i) ostalo.
III.
Ukupno planirana vrijednost javnog poziva je 60.000,00 kuna.
Najmanji iznos traženih sredstava za financiranje projekta je 1.000,00 kuna, a najveći 30.000,00 kuna.
Način plaćanja:
A) Projekti za koje su odobrena financijska sredstva do 10.000,00 kuna iplaćuju se u roku od 30 dana od dana potpisivanja ugovora, ovisno o raspoloživosti proračunskih sredstava, odnosno o dinamici punjenja proračuna, na temelju obrazloženog zahtjeva za isplatu.

B) Projekti za koje su odobrena financijska sredstva preko 10.000,00 kuna – isplaćuje se predujam u iznosu 50% iznosa navedenog u ugovoru, u roku od 30 dana od dana potpisivanja ugovora, ovisno o raspoloživosti proračunskih sredstava, odnosno o dinamici punjenja proračuna, a razliku do iznosa ukupnih prihvatljivih troškova u roku od 30 dana nakon što davatelj financijskih sredstava prihvati završni izvještaj – a sve na temelju obrazloženog zahtjeva za isplatu.


IV.
Javni poziv za podnošenje prijedloga projekata otvoren je  od 31.01.2022. do 31.12.2022. godine odnosno do iskorištenja sredstava.



V.
Svaka udruga može prijaviti i ugovoriti najviše do tri  projekta u okviru ovog Javnog poziva, ukupne vrijednosti svih do propisanog, a svaki se prijavljuje na posebnoj prijavnici. Ista udruga može biti partner na više projekata unutar prioritetnih područja Javnog poziva.
Prijavu projekta na Javni poziv može podnijeti udruga koja je upisana u Registar udruga, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila sve prethodne obveze prema Općini Čačinci  te svim drugim davateljima financijskih sredstava iz javnih izvora.


VI.
Prednost u financiranju projekta i nedozvoljene prijave na ovaj Javni poziv detaljno su opisane u Uputama za prijavitelje na Javni poziv za prijavu projekata udruga iz kulturnih manifestacija za 2022. godinu.

VII.
Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na internet stranicama općine Čačinci (www.cacinci.hr).

Dokumentaciju treba poslati preporučeno poštom ili osobno na sljedeću adresu:

OPĆINA ČAČINCI 
Trg kardinala Franje Kuharića 2
33514 ČAČINCI
"Za Javni poziv za prijavu projekata udruga iz područja kulturnih manifestacija
za 2022. godinu "

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje na Javni poziv za prijavu projekata iz područja kulturnih manifestacija za 2022. godinu.

Sva pitanja vezana uz ovaj Javni poziv mogu se postaviti pismenim putem.

Prilog:
- Upute za prijavitelje (A5)
- Obrazac opisa projekta (B1)
- Obrazac proračuna projekta (B2)
- Izjava o nepostojanju dvostrukog financiranja (B3)
- Izjava o partnerstvu (B4)
- Kontrolna lista
